Lefelo la motlakase wa metsi la Beles

Lefelo la motlakase wa metsi la Beles, se ka dinako dingwe se bidiwang Beles II kgotsa Tana Beles, ke seteišene sa motlakase sa metsi se se tsamayang mo nokeng kwa Ethiopia gaufi le Letsha la Tana. Lefelo la motlakase le amogela metsi go tswa mo letsheng ka Tana-Beles interbasin transfer mme morago ga go a dirisa go tlhagisa motlakase, metsi a a tshololelwa mo Nokeng ya Beles. Polante eno e na le bokgoni jwa go ntsha motlakase wa dimekawate di le makgolo a mane le masome a marataro (460), e leng se se dirang gore e nne polante ya bobedi e kgolo ya motlakase mo nageng eno. Gape go solofetswe go thusa go tlamela ka metsi a go nosetsa a diheketara di le 140 000 (350,000 acres). E ne ya bulwa ka kgwedi ya Motsheganong ka ngwaga wa dikete tse pedi le lesome (2010) mme jenereitara ya bofelo e ne ya simolola go dira ka kgwedi ya Tlhakole ka ngwaga wa dikete tse pedi le lesome le bobedi (2012). Go agiwa ga yone go ne ga se ka ga amogelwa sentle kwa Egepeto e e kwa tlase ga noka. Tshimologo le kago Ka ngwaga wa sekete , makgolo a robabongwele masome a robabongwe le bobedi(1992), go ne ga wediwa go dirwa thuto ya ntlha ya gore a porojeke eno e ka kgonega, e e neng e tla nna le motlakase wa dimekawate di le makgolo a mabedi . Patlisiso e e latelang le thulaganyo ya bofelo e ne ya wediwa ka ngwaga wa dikete tse pedi le botlhano (2005) ke Studio Pietrangeli ya sejalo sa ga jaana sa makgolo a mane e borataro (460 MW). Puso ya Ethiopia e ne ya saena konteraka le Salini Costruttori go aga semela ka kgwedi ya Moranang e le borobabobedi ngwaga wa dikete tse pedi le botlhano (2005), mme kago ya simolola ka bonako morago ga moo.Ka ntlha ya lefelo le le kgakala la porojeke, go ne go le bokete go rwala le go tlhokomela badiri le didirisiwa, gantsi go ne go tsaya dikgwedi di le 4-5 gore dilwana di goroge. Ka kgwedi ya Seetebosigo e thola bobedi ka ngwaga wa dikete tse pedi le bosupa (2007), motšhine o o epang ditonele (TBM), o o neng o tsamaisiwa ke SELI, o ne wa simolola go epang tsela ya dikilometara di le 7,2 mme wa e fetsa ka Motsheganong e le masome a mararo le bongwe ngwaga wa dikete tse pedi le borobabobedi (2008). Tiro ya go epa e ne e dirwa malatsi a le supa ka beke ka dinako tse tharo tsa diura di le robedi ka letsatsi. TBM e ne e dira palogare ya 20 m (66 ft) ka letsatsi fa ka kgwedi ya Ferikgong ka ngwaga wa dikete tse pedi le borobabobedi (2008), palo e e kwa godimo ya letsatsi le letsatsi ya 36 m (118 ft) e ne ya fitlhelelwa.TBM ya 12 km (7.5 mi) headrace tunnel e ne ya thubaganya, e e weditse ka kgwedi ya Phatwe e thola lesome le bongwe,ka ngwaga wa dikete tse pedi le borobabongwe (2009).Salini Costruttori o ne a abela VA Tech Hydro konteraka ya go aga seteišene sa motlakase. Ka kgwedi ya Motsheganong e le lesome le bongwe ka ngwaga wa dikete tse pedi le lesome (2010) ,jenereitara ya ntlha ya lekgolo le lesome le botlhano (115 MW) kwa seteišeneng sa motlakase e ne ya simolola go diramme ka kgwedi ya Motsheganong e le lesome le bone ka ngwaga wa dikete tse pedi le lesome (2010) , seteišene se ne sa kgakolwa. Ditshenyegelo tsa porojeke eno di ne di le mo e ka nnang $500 million USD.Semela sa motlakase se ne sa simolola go dira ka botlalo ka kgwedi ya Tlhakole e le masome a mabedi le lesome le bobedi (2012). Thulaganyo Seteishene sa Motlakase wa Metsi sa Beles se amogela metsi go tswa kwa Letsha la Tana koo a fetisediwang kwa seteišeneng sa motlakase mme go tswa foo a bo a latlhelwa mo nokeng ya Beles ka thanele e nngwe. Se se dirwa pele ka go tsenya metsi mo letsheng la Tana, koo seteišene sa motlakase se kgonang go dirisa 9,120,000,000 m3 (7,390,000 acre⋅ft) ya letsha go tlhagisa motlakase. Mokgoro wa go tsena o bophara jwa 43 m (141 ft), 11.5 m (38 ft) kwa godimo mme go elela ga one go tsena mo mogogorong wa tlhogo go laolwa ke dikgoro tse tlhano tsa metsi. Thanele ya tlhogo e fetisetsa metsi kwa borwabophirima go bapa le 12 km (7.5 mi) ya boleele jwa yone ka bophara jwa 8.1 m (27 ft). Kwa bokhutlong jwa thanele e e yang kwa godimo, e fetoga go nna bophara jwa 6.5 m le boleele jwa makgolo a mabedi le masome a masupa (270 m) pele e fitlha kwa seteišeneng sa motlakase. Kwa seteišeneng sa motlakase, metsi a neelwa diterekere tse nne tsa Francis tse di fepang dijenereitara tse nne tsa 115 MW. Seteišene sa motlakase ke mofuta wa logaga mme o boleele jwa 82 m, 17.6 m le bophara jwa 38.5 m. E na le 91.2 m (299 ft) boteng le 8 m (26 ft) bophara jwa lekhubu la go tlhatlogela kwa godimo gape.Fa metsi a setse a dirisitswe mo tlhagisong ya motlakase wa metsi, a ntshiwa go tswa kwa seteišeneng sa motlakase go ya kwa Nokeng ya Beles ka tsela ya molete wa dikilometara di le 7,2 o o nang le bophara jo bo lekanang le jwa molete wa tlhogo. Boemo jwa metsi jo bo tlwaelegileng kwa moseleng ke 1,800 m (5,900 ft) kwa godimo ga boalo jwa lewatle mme seteišene sa motlakase se nna kwa 1,450 m (4,760 ft), se letlelela 350 m (1,150 ft) ya tlhogo ya haeteroliki. Porojeke e e solofetswe go thusa go nosetsa diheketara di le 140 000 mo isagweng. Metswedi